cyanic-selkie/wikianc huggingface dataset:
Նագատա-տյո
1936 թվականին Նագատա-տյոյում կառուցվեց Ճապոնիայի խորհրդարանի շենքը։ Այսպիսով թաղամասը վերածեց երկրի կարևորագույն քաղաքական կենտրոնի։ Բացի խորհրդարանից՝ Նագատա-տյոյում նաև կառուցվեցին Ճապոնիայի վարչապետի նստավայրը, խորհրդարանի 2 պալատնեերի պատգամավորական տները, Ճապոնիայի ազգային խորհրդարանական գրադարանը, Ճապոնիայի նախարարների կաբինետի կառավարական շենքերը, ինչպես նաև և Խիե ձինձյան։ Արդարադատության նախարարության նախկին շենքը կառուցված էր կարմիր տուֆից և ներառվել է Ճապոնիայի մշակութային արժեքների ցանկի մեջ ։
Նագատա-տյոյով են անցնում Տոկիոյի մետրոյի հիմնական գծերը՝ Մարուոնոտին և Նամբոկուն։ Թաղամասի հյուսիսով և արևելքով է անցնում Տոկիոյի ներքին շրջանաձև արագընթաց ավտոճանապարհը։ Նագատա-տյոյի ողջ տարածքը կանաչապատ է։
Արտաքին հղումներ
Կատեգորիա:Տոկիոյի թաղամասեր
Գյուլթեքին Հաջիբեյլի
Գյուլթեքին Հաջիբեյլի (Gültəkin Hacıbəyli, ), ադրբեջանցի իրավաբան, լեզվաբան, գիտնական և քաղաքական գործիչ։ Ադրբեջանական Հանրապետության Միլլի Մեջլիսի երկրորդ և երրորդ գումարման պատգամավոր։
Կենսագրություն
Ծնվել է 1973 թվականին Բաքվում։ Ավարտել է Բաքվի պետական համալսարանի արևելագիտության և իրավունքի ֆակուլտետը։
Տիրապետում է անգլերենին, ֆրանսերենին, ռուսերենին, արաբերենին, պարսկերենին։
1995-1997 թվականներին դասավանդել է Բաքվի պետական համալսարանի արաբական բանասիրության ամբիոնում։ 1996-2002 թվականներին դասավանդել է անգլերեն և իրավունք Արևմտյան համալսարանում։ 2002 թվականից աշխատում է Բաքվի պետական համալսարանի միջազգային իրավունքի ամբիոնում։ Բանասիրական գիտությունների թեկնածու է։
Ընտրվել է Ադրբեջանական Հանրապետության Միլլի Մեջլիսի երկրորդ և երրորդ գումարման պատգամավոր։ Այդ ընթացքում եղել է Միջազգային հարաբերությունների և միջխորհրդարանական կապերի հանձնաժողովի նախագահ և Եվրոպայի խորհրդի Խորհրդարանական վեհաժողովում Ադրբեջանի ազգային պատվիրակության անդամ ։
Ընտանիք
Ունի մեկ երեխա։
Ծանոթագրություններ
Կատեգորիա:Ադրբեջանի Ազգային ժողովի 2-րդ գումարման պատգամավորներ Կատեգորիա:Ադրբեջանի Ազգային ժողովի 3-րդ գումարման պատգամավորներ Կատեգորիա:Ադրբեջանի քաղաքական գործիչներ Կատեգորիա:Ադրբեջանցի բանասերներ Կատեգորիա:Ադրբեջանցի իրավաբաններ Կատեգորիա:Բանասիրական գիտությունների թեկնածուներ Կատեգորիա:Բաքվի պետական համալսարանի շրջանավարտներ Կատեգորիա:Բաքվի պետական համալսարանի դասախոսներ Կատեգորիա:Ադրբեջանցի լեզվաբաններ Կատեգորիա:Ադրբեջանցի գիտնականներ
Սալխոր
Սալխոր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պրեմիեր Լիգա 2004-05 (Անգլիա)
Պրեմիեր Լիգա 2004-05-ը Անգլիայի Պրեմիեր Լիգայի 13-րդ սեզոնն էր։
Կատեգորիա:Անգլիայի Պրեմիեր Լիգայի մրցաշրջաններ
Սամմա
Սամմա (Samma), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 35 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիռու-Նիգուլա շրջանի բնակավայրեր Կատեգորիա:Էստոնիայի գյուղեր
Ռոգոզնա (գյուղ, Լյուբարսկի շրջան)
Ռոգոզնա (Рогізна), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Ռոգոզնա գյուղում բնակվում էր 284 մարդ։ Բնակավայրը զբաղեցնում է 11439 կմ² տարածք։ Բնակչության խտությունը կազմում էր 24,83 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Սթոք Սիթի
Սթոք Սիթի (Stoke City Football Club), անգլիական պրոֆեսիոնալ ֆուտբոլային ակումբ, որը մասնակցում է Պրեմիեր լիգային։ Հիմննադրվել է Սթոք-օն-Տրենտ քաղաքում։
Պատմություն
Ակումբը հիմնադրվել է 1863 թվականին «Սթոք Ռաբլերս» անունով (Stoke Ramblers), իսկ 1878 թվականին ստացել է «Սթոք» անվանումը, 1885 թվականին ստացել է պրոֆեսիոնալ ակումբի ստատուս։ 1888 թվականին կազմավորվել է անգլիական Ֆուտբոլային լիգան և «Սթոքը» եղել է նրա 12 հիմնադիր-անդամներից։ Առաջին երկու տարինում թիմը գտնվում էր մրցաշարային աղյուսակի ներքևում, իսկ 1908 թվականին «Սթոքը» ընդհանրապես լքեց լիգան ֆինանսական պրոբլեմների պատճառով և հետ եկավ միայն վեց տարուց։
Ներկա կազմ
2017 թվականի օգոստոսի 31-ի դրությամբ
2017 թվականի օգոստոսի 16-ի դրությամբ
(վարձավճարով Չելսիից)
(վարձավճարով ՊՍԺ-ից)
Առաջնություն
Անգլիայի երկրորդ դիվիզիոն/Չեմպիոնշիպ Անգլիայի երրորդ դիվիզիոն (հյուսիս) Ֆուտբոլային Ալիանս Բիրմինգհեմի և Տեղական առաջնություն Հարավային Առաջնության երկրորդ դիվիզիոն Անգլիայի գավաթ Անգլիայի լիգայի գավաթ Ֆուտբոլային լիգայի մրցանակ Ուոտնիի գավաթ
Կուպովշչինա (գյուղ, Միրգորոդի շրջան)
Կուպովշչինա (Купівщина), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Կուպովշչինա գյուղում բնակվում էր 94 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Մուգո Գաթերու
'''Ռ. Մուգո Գաթերու', քենիացի գրող։ Նրա Երկու աշխարհների երեխան'' ինքնակենսագրականը նկարագրում է երեխայի մեծանալը գաղութային Քենիայում ։
Գաթերուն ծնվել է եվրոպական ագարակում ապօրինի բնակվող ընտանիքում։ Նա հաճախել է Նայրոբիի բժշկական դպրոցը, սակայն ստիպված եղավ ուսումը շարունակել երկրի սահմաններից դուրս այն բանից հետո, երբ նա բողոքել էր գաղութատիրական իշխանությունների կողմից աֆրիկացիների վերաբերմունքի դեմ։ Հնդկաստանում մեկ տարի անցկացնելուց հետո նա 1950 թվականից սկսած ութ տարի անցէ կացրել Միացյալ Նահանգներում՝ նախքան Անգլիայում իրավագիտություն ուսումնասիրելը։ Նա վերադարձել է Քենիա, երբ այն անկախություն է ձեռք բերել 1963 թվականին
Ծանոթագրություններ
Կատեգորիա:Քենիացի գրողներ Կատեգորիա:Ինքնակենսագիրներ
Տաքսաֆոն
Տաքսաֆոն (գերմաներեն Таxе, լատիներեն taxare— գնահատել և ․․․ ֆոն), ընդհանուր օգտագործման հեռախոսային ապարատ, որը ծառայում է վճարովի հեռախոսային խոսակցությունների համար։ Լայնորեն կիրառվում են այն Տաքսաֆոնները, որոնցում, հատուկ տեղում դրված մեկ կամ մի քանի մետաղադրամները կամ էլ ժետոնը ռելեային մեխանիզմի միջոցով խնայատուփ են ուղղվում միայն կայացած խոսակցության դեպքում։
Կատեգորիա:Հեռախոսակապ Կատեգորիա:Ամերիկյան հայտնագործություններ
Օսկարի 78-րդ մրցանակաբաշխություն
Օսկարի 78-րդ մրցանակաբաշխություն, 2005 թվականի ընթացքում նկարահանված ֆիլմերի մրցանակաբաշխություն, տեղի է ունեցել 2006 թվականի մարտի 5-ին «Կոդակ» թատրոնում (Հոլիվուդ, Լոս Անջելես,Կալիֆորնիա)
«Օսկարի» թեկանածուների ցանկը 2006 թվականի հունվարի 31-ին Սաուել Գոլդվինի թատրոնում հայտարարեցին կինոակադեմիայի նախագահ Սիդ Հանիսն ու «Օսկար»-ի դափնեկիր դերասանուհի Միրա Սորմինոն։
Հաղորդավարներ
Հանդիսությունը վարեց պրոդյուսեր ու հաղորդավար Ջոն Ստյուարտը։
Մրցանակների հանձնման արարողությանը մասնակցեցին նաև Հիլարի Սուենկը, Ջեյմի Ֆոքսը, Ջեսիկա Ալբան, Մորգան Ֆրիմանը, Օուեն Ուիլսոնը, Լյուկ Ուիլսոնը։
Ֆիլմեր, որոնք առաջադրվել են մի քանի անվանակարգերում
Մրցանակների ու անվանակարգերի թվով գլխավոր ֆիլմերն էին. «Սապատավոր լեռ» (ութ անվանակարգ, երեք «Օսկար») և «Բախում» (վեց անվանակարգ, երեք «Օսկար»)։ «Բարի գիշեր և հաջողություն» ֆիլմը ներկայացվել է վեց անվանակարգերում, բայց ոչ մի մրցանակի չի արժանացել։ «Քինգ-Քոնգ» ֆիլմը հաղթել է երեք «Օսկար» տեխնիկական անվանակարգերում։
Թեկնածուների ու հաղթած ֆիլմերի ցանկեր
Հաղթող ֆիլմերը նշված են ★-ով և առանձնանում են գույնով
Արտաքին հղումներ
Կատեգորիա:Օսկար կինոմրցանակ
Անդրեյ Բուկին
Կենսագրություն
Գեղասահքով սկսել է զբաղվել յոթ տարեկանից՝ ԲԿՄԱ-ում։ 10 տարեկանից սկսել է զբաղվել պարեր սառույցի վրա ձևով, որտեղ էլ մարզվել է Անատոլի Իվանովիչ Պետուխովի ղեկավարությամբ։ 1969 թվականից Անդրեյը սկսել է սահել Օլգա Աբանկինայի հետ Նադեժդա Ստեփանովնա Շիրոկովայի խմբում։ 1977 թվականից տեղափոխվել է Տատյանա Անատոլևնա Տարասովայի խումբ, որտեղ էլ զույգ է կազմել Նատալյա Բեստեմյանովայի հետ։
Մոսկվայի ֆիզիկական կուլտուրայի ինստիտուտի շրջանավարտ է։
1989 թվականից աշխատում է Սառույցի մանրաերկի թատրոնում։
Անձնական կյանք
Ծնողները՝ Ալեքսանդրա Դմիտրիևնա և Անատոլի Պավլովիչ, ունի մեծ եղբայր։ Ամուսնացել է երկու անգամ։ Առաջին կինը Օլգա Աբանկինան է (նախկինուն նույնօես գեղասահորդուհի). նրանք որդի ունեն՝ Անդրեյը (ծնվ.՝ 1983): Երկրորդ կինը Ելենա Վասյուկովան է, նրանք ևս որդի ունեն՝ Իվանը (ծնվ.՝ 1993) : Իվանը զբաղվում է գեղասահքով և պատանիների կարգում միջազգային մրցաշարերում ներկայացնում է Ռուսաստանը ։ Գրան-Պրի-2012/2013 պատանիների կարգի եզրափակչի հաղթող է, Skate America-2014-ի մեծահասակների մրցանակակիր՝ 2014/15 մրցաշրջանում։
Արտաքին հղումներ
Կատեգորիա:Ժողովուրդների բարեկամության շքանշանի դափնեկիրներ Կատեգորիա:ԽՍՀՄ օլիմպիական չեմպիոններ Կատեգորիա:ԽՍՀՄ սպորտի վաստակավոր վարպետներ
Կասիմովո (գյուղ, Վսևոլոժսկի շրջան)
Կասիմովո (Касимово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 124 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վսևոլոժսկի շրջանի բնակավայրեր
Օլեգ Ֆեդյուրա
Օլեգ Վիկտորովիչ Ֆեդյուրա (Оле́г Ви́кторович Федю́ра, ), ռուս ռազմական և պետական գործիչ, 2015 թվականի նոյեմբերի 5-ից մինչև 2016 թվականի սեպտեմբերի 2-ը Ռուսաստանի ԱԻՆ Պրիմորսկի երկրամասի գլխավոր վարչության պետ։ Զոհվել է Պրիմորիեի երկրամասի գյուղերից մեկում ծառայողական պարտականությունները կատարելիս՝ ջրհեղեղի հետևանքների վերացման ժամանակ։ «Էքստրեմալ պայմաններում մասնագիտական պարտքը կատարելու համար» հետմահու պարգևատրվել է «Արիության» շքանշանով
Կենսագրություն
Ծնվել է Բիրոբիջան (Հրեական ինքնավար մարզ) քաղաքում ։
Ռազմական գործունեություն
1992 թվականին ավարտել է Բլագովեշչենյան բարձրագույն տանկային հրամանատարական ուսումնարանը ։ Ընդունվել է Հեռավորարևելյան ռազմական օկրուգի 51-րդ համազորային բանակի 79-րդ մոտոհրաձգային դիվիզիա՝ տանկային դասակի հրամանատարի պաշտոնում:1993 թվականի օգոստոսին զբաղեցրել է կապի զորահավաքային աշխատանքի 931 առանձին գումարտակի շտաբի պետի տեղակալի պաշտոնը, իսկ մեկ տարի անց դարձել է 21-րդ գվարդիական մոտոհրաձգային դիվիզիայի 2-րդ գվարդիական տանկային գնդի տանկային վաշտի հրամանատար։ 1996 թվականին նա տեղափոխվել է նույն դիվիզիայի 143-րդ գվարդիական մոտոհրաձգային գունդ, որտեղ մինչև 1997 թվականը զբաղեցրել Է տանկային գումարտակի շտաբի պետի և հրամանատարի տեղակալի պաշտոնները ։
Գործունեությունը ԱԻՆ-ում
1998 թվականին ազատվել է զինված ուժերից և աշխատանքի է ընդունվել Ռուսաստանի ԱԻՆ-ում ։ Նա նշանակվել է Ամուրի մարզի Բլագովեշչենսկ քաղաքի Քաղաքացիական պաշտպանության և արտակարգ իրավիճակների վարչության ավագ սպայի պաշտոնում։ 1999 թվականին ընդունվել է ռազմա-ինժեներական համալսարան, որը հաջողությամբ ավարտել է 2002 թվականին ։ Նույն թվականին զբաղեցրել է Բլագովեշչենսկի քաղպաշտպանության և արտակարգ իրավիճակների վարչության պետի տեղակալի պաշտոնը, այնուհետև դարձել Ամուրի մարզի քաղաքացիական պաշտպանության և արտակարգ իրավիճակների գլխավոր վարչության ինժեներատեխնիկական միջոցառումների բաժնի պետի տեղակալ։ 2003-2004 թվականներին եղել է Ամուրի մարզի ՔՊՎ և ԱԻ գլխավոր վարչության քաղաքացիական պաշտպանության կազմավորումների նախապատրաստման վարչության պետի տեղակալի և բաժնի պետի պաշտոններում   ։
2004-2008 թվականներին աշխատել է քաղաքացիական պաշտպանության հարցերով Հարավային տարածաշրջանային կենտրոնում (Դոնի Ռոստով) պատասխանատու պաշտոններում։ Ճանապարհ է անցել նախապատրաստման վարչության նախապատրաստման (և զորքերի ծառայության) բաժնի պետի տեղակալից մինչև վարչության պետի տեղակալ, քաղաքացիական պաշտպանության զորքերի և ուժերի վարչության ահաբեկչական գործունեության կանխման միջոցառումների բաժնի պետ ։
2008 թվականին զբաղեցրել է Ռուսաստանի ԱԻՆ Ստավրոպոլի երկրամասի գլխավոր վարչության պետի առաջին տեղակալի պաշտոնը։ 2010 թվականին նա նշանակվել է Ռուսաստանի ԱԻՆ Հարավային տարածաշրջանային կենտրոնի պետի տեղակալ ։ Այդ պաշտոնում մասնակցել է 2012 թվականի Կրիմսկում ջրհեղեղի վերացմանը, ինչպես նաև 2014 թվականի Սոչիի ձմեռային Օլիմպիական խաղերի նախապատրաստմանը. նա պատասխանատու էր Հարավային դաշնային օկրուգում արտակարգ իրավիճակների նախազգուշացման և վերացման և հրդեհային անվտանգության ապահովման համակարգի համար ։
2015 թվականի սեպտեմբերի 4-ից մինչև 2015 թվականի նոյեմբերի 4-ը զբաղեցրել Է Ռուսաստանի ԱԻՆ Պրիմորսկի երկրամասի գլխավոր վարչության պետի՝ պետական հակահրդեհային ծառայության գծով տեղակալի պաշտոնը ։
2015 թվականի նոյեմբերի 5-ին ՌԴ նախագահի հրամանագրով նա նշանակվել էր Ռուսաստանի Պրիմորսկի երկրամասի ԱԻՆ գլխավոր վարչության պետի պաշտոնում Վլադիմիր Ֆոկինի փոխարեն, ով պաշտոնանկ էր արվել Ուսուրիյսկում ջրհեղեղից հետո և դրան հաջորդած նախարարության աշխատանքի հասցեին քննադատությունից հետո     ։
Մահ
2016 թվականի օգոստոսի 29-ից 31-ն ընկած ժամանակահատվածում Պրիմորյեն հայտնվել էր «Լայոնրոկ» արևադարձային թայֆունի գոտում, որը սաստիկ հորդառատ անձրևներ էր առաջացրել, որոնք հեղեղել էին տարածաշրջանի տարբեր բնակավայրերում ավելի քան 2,5 հազար տուն ։ Օլեգ Ֆեդյուրան անձամբ էր շրջում տարերային աղետից առավել տուժած բոլոր վայրերում՝ կազմակերպելով առաջնահերթ վթարափրկարարական աշխատանքներ, մարդկանց տարահանում և հասցեական օգնություն բնակչությանը ։ 2016 թվականի սեպտեմբերի 2-ին նա մի խումբ փրկարարների հետ Շումնի բնակավայրից ուղևորվել է Ուբոռկա գյուղ, որտեղ ապրում էր ավելի քան հազար մարդ, և որտեղ պատնեշի ճեղքումից հետո հեղեղման գոտում էր հայտնվել շուրջ 400 տնատիրություն։ Օսինովկա-Ռուդնայա մայրուղում Պավլովկա գետը հատելիս «Կամազ» մակնիշի ծառայողական ավտոմեքենան, որում գտնվել է Ֆյոդյուրան և Հեռավորարևելյան տարածաշրջանային որոնողափրկարարական ջոկատի ութ փրկարարներ, շրջվել է, որից հետո հոսանքի ազդեցությամբ մի կողմ է քաշվել և կամրջի տակ ընկել։ Գլխավոր վարչության պետն օգնել է փրկվել այնտեղ գտնվող ծառայողական ողջ անձնակազմին, սակայն ինքը չի կարողացել դուրս գալ մեքենայից և խեղդվել է      ։ Օլեգ Ֆեդյուրան ընդամենը 45 տարեկան էր ։
Հուղարկավորություն
Ջրասուզակները կարողացել են հայտնաբերել և դուրս հանել Ֆյոդյուրայի մարմինը ջրասուզված մեքենայից, թեև գետի ուժեղ հոսանքների պատճառով այդ աշխատանքները դժվարացել են  ։ Օլեգ Վիկտորովիչի հետ հանրային հրաժեշտը տեղի է ունեցել սեպտեմբերի 5-ին Վլադիվոստոկի Պրիմորսկի երկրամասի ֆիլհարմոնիայի շենքում՝ Պրիմորսկի երկրամասի նահանգապետ Վլադիմիր Միկլուշևսկու և քաղաքի բնակիչների ներկայությամբ, որից հետո տեղի է ունեցել հոգեհանգստյան արարողություն  ։ Դիակը դիակիզվել է, իսկ աճյունասափորը հանձնվել է նրա հարազատներին ։
Արձագանք
Օլեգ Ֆեդուրայի ողբերգական մահվան կապակցությամբ իր ցավակցություններն է հայտնել ՌԴ նախագահ Վլադիմիր Պուտինը, Պրիմորսկի երկրամասի նահանգապետ Վլադիմիր Միկլուշևսկին , Ռուսաստանի արտակարգ իրավիճակների նախարար Վլադիմիր Պուչկովը , ինչպես նաև Դաշնության խորհրդի նախագահի տեղակալ և Ռուսաստանի Դաշնության վաստակավոր փրկարար Յուրի Վորոբյովը ։
Զուգահեռաբար լրատվամիջոցներում տեղեկություններ են հայտնվել այն մասին, որ Օ. Վ. Ֆեդուրայի զոհվելու պատճառով ՌԴ ԱԻՆ-ի ղեկավար Վ. Պուչկովը կարող է զրկվել իր պաշտոնից, սակայն Ռուսաստանի նախագահի մամուլի քարտուղար Դմիտրի Պեսկովը այդ տեղեկությունը որակել է որպես «բամբասանքներ և շահարկումներ»  ։ Ռուսաստանի Պրիմորսկի երկրամասի արտակարգ իրավիճակների նախարարության գլխավոր վարչության պետի ժամանակավոր պաշտոնակատար է դարձել Վալերի Դզուցևը   ։ Ավելի ուշ նա նախագահ Պուտինի հրամանագրով հաստատվել է այդ պաշտոնում ։
Հանգամանքների քննություն
ՌԴ Քննչական կոմիտեի Պրիմորսկի շրջանի քննչական վարչության կողմից Օ. Վ. Ֆեդյուրայի մահվան դեպքի առթիվ հարուցվել է քրեական գործ՝ ՌԴ ՔՕ-ի «անզգուշությամբ պատճառված մահ» հոդվածի 1-ին մասով ։ Հաջորդ ստուգման ընթացքում պարզվել է, որ ծառայողական ավտոմեքենայի 48-ամյա վարորդը եղել է ոչ սթափ վիճակում, ինչի հիման վրա կազմվել է վարչական արձանագրություն՝ ՔՕ 12.8-րդ հոդվածի 1-ին մասով, որի համաձայն՝ վարորդը տուգանվել է, զրկվել վարորդական իրավունքից՝ հետագայում խափանման միջոց ընտրելու որոշմամբ    ։
Անձնական կյանք և ընտանիք
Օլեգ Ֆեդյուրայի հայրը մահացել է ծանր հիվանդությունից որդու մահվանից չորս տարի առաջ։ Մայրն ապրում է Բլագովեշչենսկում։ Օլեգը երեք երեխա ունի՝ երկու դուստր և մեկ որդի ։ Օլեգի մահից հետո ԱԻՆ-ի ղեկավարությունը խոստացել է ողջ հնարավոր օգնությունը տրամադրել նրա ընտանիքին ։ Օլեգ Վիկտորովիչի ընկերները նրա մասին արտահայտվել են որպես պարկեշտ և գործադիր մարդ, որը շատ էր սիրում իր ընտանիքը և սիրում էր մոտոցիկլետով երթևեկելը ։
Պարգևներ
2016 թվականի սեպտեմբերի 20-ին ՌԴ նախագահ Վլադիմիր Պուտինի հրամանագրով Օլեգ Վիկտորովիչ Ֆեդյուրան հետմահու պարգևատրվել է Արիության շքանշանով՝ «էքստրեմալ պայմաններում ծառայողական պարտքը կատարելիս ցուցաբերած արիության և խիզախության համար»  ։
Ֆեդյուրան արժանացել է «Հայրենիքին մատուցած ծառայությունների համար» 2-րդ աստիճանի շքանշանի, «Համագործակցության հանուն փրկության», «Ի տարբերություն արտակարգ իրավիճակի հետևանքների վերացման», «Անբասիր ծառայության համար», Ռուսաստանի ԱԻՆ «Վաստակի համար» կրծքանշանի և մի շարք այլ գերատեսչական պարգևների ։
Ծանոթագրություններ
Կատեգորիա:Ավտոճանապարհային վթարներից զոհվածներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուս ռազմական գործիչներ Կատեգորիա:Ռուս պետական գործիչներ Կատեգորիա:Արիության մեդալակիրներ
Պիզայի բուսաբանական այգի
Պիզայի բուսաբանական այգի (Orto botanico di Pisa կամ Պիզայի համալսարանի բուսաբանական այգի, Orto Botanico dell'Università di Pisa), աշխարհի հնագույն բուսաբանական այգիներից մեկը։ Գործում է Պիզայի համալսարանի կազմում։ Գտնվում է Իտալիայի Պիզա քաղաքի Լուկա Գինի 5 հասցեում։
Պատմություն
Այգին հիմնադրվել է 1544 թվականին Տոսկանայի դուքս Կոզիմո I-ի աջակցությամբ իտալացի բուսաբան Լուկա Գինիի կողմից «Giardino dell'Arzinale» անվանումով որպես Եվրոպայում առաջին համալսարանական բուսաբանական այգի։
Լուկա Գինին մի քանի բուսաբանների հետ աշխատել է այգում, այդ թվում Լուիջի Անգվիլարայի։ Համարվում է աշխարհի ամենահին բուսաբանական այգին, սակայն այս փաստը վիճարկում է Պադովայի բուսաբանական այգու հետ (հիմնադրվել է մեկ տարի ուշ), քանի որ Պիզայի բուսաբանական այգին մի քանի անգամ փոխել է իր գտնվելու վայրը։ 1563 թվականին իր նախնական գետափնյա տարածքից (այժմ՝ Մեդիչիների զինանոց) Անդրեա Չեզալպինոյի ղեկավարության օրոք տեղափոխվել է Պիզայի հյուսիս՝ Սանտա Մարտա մենաստանի տարածք, 1591 թվականին՝ Լորենցո Մացանգի օրոք, տեղափոխվել է իր երրորդ և ներկայիս տեղայնք։
Վաղ ժամանակներից ի վեր այգին ունեցել է բնական նմուշների հավաքածու (այժմ՝ Պիզայի բնագիտական թանգարան, Pisa's Museo di Storia Naturale), գրադարան (այժմ՝ համալսարանի գրադարանի մաս), այգու տնօրենների դիմանկարների հավաքածու,  ներառում է նաև Իտալիայում կառուցված ամենավաղ երկաթյա շրջանակված ջերմատներից մեկը։
Այգին բաժանված է հատվածների՝ բուսաբանական դպրոց, այգիներ, լճակներ, ջերմոցներ և տարբեր շենքեր։ Խոշոր հավաքածուները ներառում են բույսերի պարտեզներ և դենդրարիում, ինչպես նաև 1591-1595 թվականներին կառուցված հին բուսաբանության ինստիտուտը, որի շենքի ճակատային հատվածը պատված է խեցիներով ։
Արտաքին աղբյուրներ
Կատեգորիա:Բուսաբանական այգիներ Կատեգորիա:Իտալիայի բուսաբանական այգիներ
(9464) 1998 HL117
(9464) , աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 23-ին ԼԻՆԵԱՐ ծրագրի կողմից Սոկոռոյում ։
Միջին հեռավորությունը Արեգակից կազմում է 2,857817 ա. մ., առավելագույնը մոտենում է 1,9983 ա. մ. հեռավորության վրա և հեռանում 3,7173 ա. մ. ։ Արեգակի շուրջ մեկ ամբողջական պտույտ է կատարում 1764,61 երկրային օրվա ընթացքում, իր ուղեծրով շարժվելով միջինում 0,204011 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սամմաստե
Սամմաստե (Sammaste), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 40 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Հալլիստե շրջանի բնակավայրեր Կատեգորիա:Էստոնիայի գյուղեր
(1599) Գիյոմուս
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հազել դե Սիլվա Մուգոթ
Հազել դե Սիլվա Մուգոթ, քենիացի գրող ։
Հազել դե Սիլվա Մուգոթը Շրի Լանկայից հաշվապահի և Սեյշելներից ուսուցչի դուստր է, նա կրթություն է ստացել Քենիայում և Միացյալ Նահանգներում։ Քենիա վերադառնալուց հետո Մուգոթը աշխատել է որպես պրոֆեսիոնալ մոդել և սոցիալական աշխատանք է ուսուցանել Նայրոբիի համալսարանում ։
Ծանոթագրություններ
Կատեգորիա:Քենիացի գրողներ
Սլոբոդկա (գյուղ, Իլինեցկոեի շրջան)
Սլոբոդկա (Слобідка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1947 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Իլինեցկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1947 թվականին հիմնադրված բնակավայրեր
Լևոն Մամիկոնյան
Լևոն Մանվելի Մամիկոնյան, հայ ջութակահար, մանկավարժ, ՀԽՍՀ վաստակավոր արտիստ (1973), պրոֆեսոր (1978 թվականից)։ Դաշնակահար Վարդան Մամիկոնյանի հայրն է։
Կենսագրություն
Լևոն Մամիկոնյանը ծնվել է 1932 թվականի հուլիսի 27-ին Երևանում։ Սովորել է Երևանի պետական կոնսերվատորիայում, որ ավարտել է 1956 թվականին (Կարպ Դոմբաևի դասարան)։ 1960 թվականին ավարտել է Սանկտ Պետերբուրգի կոնսերվատորիայի ասպիրանտուրան (ղեկավարներ՝ Մ. Վայման և Լ. Ռաաբեն)։
1961–1993 թվականներին Լևոն Մամիկոնյանը դասավանդել է Երևանի պետական կոնսերվատորիայում, որտեղ 1974 թվականից մինչև 1993 թվականը եղել է ամբիոնի վարիչ։ 1963–1976 թվականներին եղել է Հայհամերգի լարային քառյակի 1-ին ջութակ ։
1973 թվականին Լևոն Մամիկոնյանն արժանացել է ՀԽՍՀ վաստակավոր արտիստի կոչման։
Հեղինակել է անսամբլային մեթոդիկային վերաբերող ուսումնասիրություններ։
1993 թվականին տեղափոխվել է Ֆրանսիա ։
Գրականություն
Կատեգորիա:Հայ ջութակահարներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:ՀԽՍՀ վաստակավոր արտիստներ Կատեգորիա:Հայ պրոֆեսորներ Կատեգորիա:Սանկտ Պետերբուրգի կոնսերվատորիայի շրջանավարտներ
Անակրեոն
Անակրեոն (Ἀνακρέων, ), հին հույն բանաստեղծ։
Անակրեոնը ծնվել է Թեոս կղզում։ Նրա մասին հներից մեկը գրել է հետևյալ էպիգրամը. «Դու քո ողջ կյանքն, օ՜, զվարթ ծերուկ, նվիրեցիր երեք աստծու՝ Էրոսին, մուսաներին և Բաքոսին»։
Ապրել է ճոխության, լիության մեջ, տիրանների պալատում, սկզբում Սամոս կղզում, Պոլիկրատես բռնապետի ապարանքում, ապա՝ Աթենքի բռնապետ Հիպպարքոսի մոտ, իսկ նրա մահից հետո տեղափոխվել է Թեսալիա։ Բռնապետները սիրել են նրա երգերը, որոնց մեջ բանաստեղծը ներբողել է պալատական ճոխությունը և բռնապետների վայելքը։ Անակրեոնը մեռել է 85 տարեկան հասակում։
Անակրեոնի երգերը կազմել են հինգ գիրք, որոնցից շատ քիչ բան է հասել մեզ։ Նրա երգերը մեծ մասամբ էրոտիկ բնույթ են կրում, բայց գրել է նաև էլեգիաներ, էպիգրամներ և նույնիսկ հիմներ, երբեմն նաև արամիտ երգեր։ Սերը և գինին կազմել են նրա երգերի հիմնական մոտիվը։ Անակրեոնը, հակառակ Ալքայոսի, չի սիրել կռիվ, արյունահեղություն, արկածներ, այլ՝ խաղաղ կյանք, զգայական հաճույք, վայելք. «Ես չեմ սիրում գինու բաժակի առաջ ականջ դնել արյունալի պատերազմների, խռովությունների, լսել աղմկալի զրույցներ։ Ինձ համար հաճելին նա է, ով խնջույքի միջոցին փառաբանում է Աֆրոդիտեին, Էրոսին և Մուսային։ Տվեք ինձ Հոմերոսի քնարը, բայց առանց արյունաներկ լարերի, բերե՛ք ինձ բաժակներ, որոնց վրա իշխում է խնջույքների օրենքը» ։ Ես հայելի կուզեմ լինել, Որ իմ մեջը դու նայես, Կամ պատմուճան կուզեմ լինել, Որ ինձ հագիդ դու կրես։
Երբ մարմինդ լվանում ես, Կուզեմ, որ ես ջուր լինեմ, Կուզեմ, որ երբ քեզ օծում են, Անուշահոտ խեժ լինեմ։
Ծանոթագրություններ
Կատեգորիա:Հին հույն բանաստեղծներ Կատեգորիա:Մ․թ․ա․ 5-րդ դարի հույներ Կատեգորիա:Հույն գրողներ Կատեգորիա:Բանաստեղծներ այբբենական կարգով
Աննան արևադարձային երկրներում
«Աննան արևադարձային երկրներում» («Anna in the Tropics»), կուբայական ծագում ունեցող ամերիկացի դրամատուրգ Նիլո Կրուզի պիեսը։ 2003 թվականին Կրուզը այդ ստեղծագործության համար ստացել է Պուլիցերյան մրցանակ ։
Սյուժե
Պիեի գործողությունները ծավալվում են սիգարի արդյունաբերության կենտրոն Տամպայում, որ տեղակայված է Մայամիից ոչ հեռու։ Գործողության ժամանակը 1929 թվականն է, երբ սիգարները սկսում են դուրս գալ նորաձևությունից, իսկ շուկան գրավում է ծխախոտը։ Սիգարը ձեռքով փաթաթելու ավանդույթը, որ 19-րդ դարում իրենց հետ Ֆլորիդա էին բերել կուբացի ներգաղթյալները, նախատեսում էր, որ աշխատանքն ուղեկցվի բարձրաձայն ընթերցումով։ Հատուկ վարձված դասախոսը աշխատողների համար ընթերցում էր գեղարվեստական գրականություն։  Սակայն 1930-ական թվականներին ֆաբրիկաների սեփականատերերն սկսում են հրաժարվել ձեռքի աշխատանքից և ձեռք բերել սարքավորումներ։
Կուբայից ժամանած նոր դասախոսը ֆաբրիկայի բանվորների համար սկսում է կարդալ Լև Տոլստոյի «Աննա Կարենինա» վեպը, ինչի արդյունքում վեպն սկսում է անսպասելի ազդեցություն ունենալ պիեսի հերոսների ու նրանց հարաբերությունների վրա, որոնք սկսում են դուրս գալ վերահսկողությունից։
Ճանաչում
Ներկայացման պրեմիերան տեղի է ունեցել 2002 թվականի հոկտեմբերի 12-ին Ֆլորիդա նահանգի Կորալ Գեյբլս քաղաքի Նոր թատրոնում։ Կրուզի՝ Պուլիտցերյան մրցանակի արժանանալուց հետո պիեսն ակնթարթորեն կուլտային է դարձել լատինաամերիկացիների շրջանում։
«Աննան արևադարձային երկրներում» ներկայացումը 2004 թվականին ներկայացվել է «Թոնի» մրցանակի երկու անվանակարգերում՝ լավագույն ներկայացում և լավագույն գլխավոր դերակատարուհի (Դաֆնա Ռուբին Վեգա) ։
Ծանոթագրություններ
Կատեգորիա:Պուլիցերյան մրցանակի արժանացած ստեղծագործություններ
Բենգտ Սամուելսոն
Բենգտ Ինգեմար Սամուելսոն (Bengt Ingemar Samuelsson, ), շվեդ կենսաքիմիկոս։ Ուսումնասիրելով խոլեսթերինի նյութափոխանակությունը և արախիդոնաթթվի վերափոխման արդյունքները՝ Սամուելսոնը հայտնաբերեց և բնութագրեց այս ապրանքների մեջ այնպիսի կարևոր բաղադրիչներ, ինչպիսիք են պրոստագլանդինները, թրոմբոքսանները և լեյկոտրիենները։ Բժշկության կամ ֆիզիոլոգիայի Նոբելյան մրցանակի դափնեկիր (1982) Սունե Բերգստրյոմի և Ջոն Վեյնի հետ՝ «պրոստագլանդինների և նրանց մոտակա կենսաբանական ակտիվ նյութերի հայտնագործությունների համար»։
Գիտական և մասնագիտական գործունեություն
1960 թվականին Բենգ Սամուելսոնը պաշտպանել է դիսերտացիա և ստացել բժշկական գիտությունների դոկտորի աստիճան։ Հաջորդ տարի նա նշանակվել է Կարոլինայի ինստիտուտի բժշկական քիմիայի ասիստենտ-պրոֆեսոր։ 1961-1962 թվականներին եղել է Հարվարդի համալսարանի քիմիայի ամբիոնի Էլիաս Ջեյմս կորի լաբորատորիայի գիտաշխատող, ուսումնասիրել է տեսական քիմիա և օրգանական միացությունների սինթեզը։
1962 թվականին Սամուելսոնը վերադարձել է Կարոլինսկա ինստիտուտ և կրկին աշխատել Բերգստրոմի հետ, ով այնուհետև սկսել է ուսումնասիրել մի խումբ կենսաբանորեն ակտիվ միացություններ, որոնք կոչվում են պրոստագլանդիններ (այդ միացություններն առաջին անգամ հայտնաբերվել են Կոլումբիայի համալսարանի բժիշկների և վիրաբույժների քոլեջի գինեկոլոգների կողմից 1930 թվականին)։ Բերգստրոմը Էյլերից ստացել է պրոստագլանդիններ, որը դրանք հայտնաբերել էր ոչխարի սերմնահեղուկում։ Բերգստրոմի հետ աշխատելով՝ Սամուելսոնը ուսումնասիրեց կենդանի օրգանիզմներում պրոստագլանդինների կազմավորման գործընթացը։ Աշխատանքներն  սկսվելուց երկու տարի անց նրանք պարզեցին, որ պրոստագլանդինները ձևավորվում են արախիդոնաթթվից՝ չհագեցած ճարպաթթու, որը հայտնաբերվել  է որոշակի մսամթերքներում  և բուսատեսակներում։ Հաջորդ մի քանի տարիների ընթացքում հետազոտողները պարզեցին, որ արախիդոնային թթուն, հատուկ ֆերմենտի ազդեցության ներքո, նախ վերածվում է այսպես կոչված էնդերպերոքսիդների, և այդ նյութերից որևէ մեկից հետո ձևավորվում են պրոստագլանդիններ։ Սամուելսոնը հետագայում պարզեց, որ արախիդոնաթթվի և պրոստագլանդինների ձևավորման համար ֆերմենտային համակարգերը առկա են բոլոր կենդանիների մոլեկուլային բջիջներում։ Ավելին, տարբեր բջիջներ  ձևավորում են տարբեր պրոստագլանդիններ, և վերջինս էլ  իր հերթին, կատարում է տարբեր կենսաբանական գործառույթներ։
Բերգստրոմի և Սամուելսոնի հայտնագործությունները խթան հանդիսացան Կարոլինսկա ինստիտուտում սկսված պրոստագլանդինների կենսաբանական գործառույթների մի շարք ուսումնասիրությունների համար։ Պարզվել է, որ E խմբի պրոստագլանդինները առաջացնում են արյան անոթների պատերի լարվածության անկում և արյան ճնշման անկում, այսինքն դրանք կարող են օգտակար նյութեր լինել սրտանոթային որոշակի հիվանդություններ ունեցող հիվանդների բուժման համար։ Բացի այդ, այս պրոստագլանդինները պաշտպանում են ստամոքսի լորձաթաղանթը խոցերի առաջացումից, ինչպես նաև ասպիրին և այլ դեղեր ընդունելիս։ F խմբի պրոստագլանդինները առաջացնում են արյան անոթների պատի հարթ մկանային մանրաթելերի կծկում և բարձրացնում են արյան ճնշումը, ինչպես նաև արգանդի կծկումները, ուստի որոշ գինեկոլոգներ սկսեցին օգտագործել դրանք հղիության արհեստական դադարեցման համար։
1967-1972 թվականներին Սեմուելսոնը Ստոկհոլմի թագավորական անասնաբուժական քոլեջում աշխատել է որպես բժշկական քիմիայի պրոֆեսոր։ Հաջորդ 10 տարիների ընթացքում նա եղել է քիմիայի պրոֆեսոր և Կարոլինսկա ինստիտուտի քիմիայի ամբիոնի վարիչ և միաժամանակ շարունակել է հետազոտությունները էնդոպերօքսիդների և դրանց ածանցյալների կենսաքիմիայի բնագավառում։
1970-ականների սկզբին Սամուելսոնը հայտնաբերեց, որ թրոմբոցիտներում էնդոպերոքսիդներից մեկը վերածվում է նյութի, որը նա անվանում է թրոմբոքսան։ Գիտնականը հաստատեց նաև թրոմբոքանի դերը մակարդման գործընթացում։ Սա ձևավորեց ասպիրինի բուժական ազդեցության գիտական հիմնավորվածությունը սրտամկանի ինֆարկտի բարձր ռիսկ ունեցող հիվանդների մոտ։
1970-ականների կեսերին նա գտավ, որ լեյկոցիտներում արախիդոնաթթուն, մեկ այլ ֆերմենտի ազդեցության տակ, վերածվում է այլ նյութերի, որոնք կոչվում են լեյկոտրիեններ։ Լեյկոտրիենները առաջացնում են ասթմայի նոպաներ և նպաստում անաֆիլաքսիոզի զարգացմանը, լեյկոտրիեններից մեկի ազդեցության տակ, լեյկոցիտները ավելի լավ են շփվում վնասված կամ բորբոքված հյուսվածքների հետ, նրանք կլանում և ոչնչացնում են այդ հյուսվածքների քայքայման արդյունքները։
1976 թվականին Սամուելսոնը, որպես հրավիրված պրոֆեսոր, աշխատել է Հարվարդի համալսարանում, իսկ հաջորդ տարի աշխատել է  Մասաչուսեթսի տեխնոլոգիական ինստիտուտում։ Հաջորդ հինգ տարիների ընթացքում նա եղել է Կարոլինսկա ինստիտուտի բժշկական ֆակուլտետի դեկանը ։
Նոբելյան մրցանակներ
1982 թվականին Սամուելսոնը Բերգստրոմի և Ջոն Ուեյնի հետ միասին ստացավ Նոբելյան մրցանակ ֆիզիոլոգիայի և բժշկության բնագավառում «պրոստագլանդինների և դրա հետ կապված կենսաբանորեն ակտիվ նյութերի վերաբերյալ բացահայտումների համար»։ Կարոլինայի ինստիտուտի գիտնական Բենգտ Պերնովը իր շնորհավորական  խոսքում նշում է «Եթե Բերգստրիմը նախ առաանձնացրեց պրոստագլանդինները և ցույց տվեց, որ դրանք մի ամբողջ ֆիզիոլոգիական համակարգի տարրեր են, ապա Սամուելսոնը ոչ միայն նույնացրեց և հաստատեց այս համակարգի կարևորագույն բաղադրիչների կառուցվածքը, այլև հաստատեց հարաբերությունները դրա տարբեր տարրերի միջև գոյություն ունեցող փոխհարաբերությունները»։
Հետագա գործունեություն
Նոբելյան մրցանակ ստանալու տարում Սամուելսոնը նշանակվեց Կարոլինայի ինստիտուտի ռեկտոր։ Նա ընտրվեց Շվեդիայի Գիտությունների Թագավորական ակադեմիայի անդամ և Ամերիկայի արվեստների ու գիտությունների ակադեմիայի արտասահմանյան անդամ։
Հասարակական գործունեություն
2016 թվականին նա նամակ ուղարկեց Գրինփեյսին, ՄԱԿ-ին և աշխարհի կառավարություններին, որով կոչ էր անում դադարեցնել գենետիկորեն մոդիֆիկացված օրգանիզմների (ԳՄՕ) դեմ պայքարը  ։
Ծանոթագրություններ
Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ստոկհոլմի համալսարանի շրջանավարտներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Շվեդ նոբելյան մրցանակակիրներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Կենսաքիմիկոսներ Կատեգորիա:Լունդի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Լոնդոնի թագավորական ընկերության անդամներ
Սեմյոնովկա (գյուղ, Լյուբարսկի շրջան)
Սեմյոնովկա (Семенівка), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Սեմյոնովկա գյուղում բնակվում էր 283 մարդ։ Բնակավայրը զբաղեցնում է 10258 կմ² տարածք։ Բնակչության խտությունը կազմում էր 27,59 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լյուբարսկի շրջանի բնակավայրեր Կատեգորիա:Ուկրաինայի գյուղեր
Բոննի Բեդելիա
Բոննի Բեդելիա (Bonnie Bedelia, ), ամերիկացի դերասանուհի, երկու անգամ ներկայացվել է «Էմմի» և «Ոսկե գլոբուս» մրցանակների ։
Կյանք և կարիերա
Բոննի Բեդելիան ծնվել է Նյու Յորքում, սցենարիստ և գրող Մերիան Էտել Վագների և հասարակական գործիչ Ֆիլիպ Հարլի Կալկինի ընտանիքում ։ Բոննին ունի քույր՝ Կենդիսը և երկու եղբայր, որոնցից մեկը նախկին դերասան Քրիստոֆեր Կալկինն էր։ Քրիստոֆերի կողմից Բոննին դերասաններ Մաքոլեյ, Կիրան և Ռորի Կալկինների հորաքույրն է։
Բոննին ծնվել է իր ընտանիքի համար շատ ծանր ժամանակաշրջանում, երբ նրա հայրը սնանկացել էր։ Երբ նա 14 տարեկան էր, մահանում է նրա մայրը, իսկ դրանից կարճ ժամանակ անց՝ հայրը։
1961 թվականին նա կատարել է նորամուտը «Սեր կյանքի հանդեպ» սերիալում, որտեղ նա նկարահանվել է հետագա վեց տարիների ընթացքում։ 1967 թվականին նա արժանացել է Theatre World Award մրցանակի «Իմ թանկագին Չառլի» բրոդվեյյան բեմադրության մեջ կատարած դերի համար։ 1969 թվականիմ կատարել է նորամուտը մեծ էկրանին «Ուժասպառ ձիերին գնդակահարում են, այդպես չէ՞» ֆիլմով և հետագա տասը տարիների ընթացքում հայտնվել է ավելի քան յոթանասում ֆիլմերում և հեռուստատեսային շոուներում։ 1983 թվականին Բեդելիան արժանացել է «Ոսկե գլոբուս» մրցանակի կնոջ լավագույն դերակատարում անվանակարգում «Սիրտն ինչպես անիվ» ֆիլմում կատարած դերի համար։  Նա խաղացել է Ջոն Մայքլի (Բրյուս Ուիլիս) կնոջ դերը «Պինդ ընկույզ» ֆիլմում և «Պինդ ընկույզ 2» սիքվելում։ Բացի դրանից, նա 1990 թվականին նկարահանվել է Հարիսոն Ֆորդի հետ «Անմեղության կանխավարկած» ֆիլմում։ «Փենսիլվանիայի արքայազնը» ֆիլմում կատարած դերի համար նա արժանացել է «Անկախ ոգի» մրցանակի։ Ինչպես նաև նկարահանվել է Սթիվեն Քինգի երկու ֆիլմերում՝ «Սալեմական վամպիր» 1979 թվականին և «Պետքական իրեր» 1993 թվականին։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Սանդի (գյուղ, Միսսո շրջան)
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Կուլիկորո
Կուլիկորո (Koulikoro), քաղաք Մալիի հարավ-արևմտյան մասում։ Մարզի և համանուն շրջանի վարչական կենտրոնն է։ Կոմունայի բնակչությունը կազմում է 43174 մարդ (2009 թ. հաշվարկով) ։
Աշխարհագրություն
Քաղաքը գտնվում է երկրի մայրաքաղաք Բամակոյից 55 կմ հյուսիս-արևելք։ Կուլիկորոն գտնվում է անապատային սարահարթում, Արևմտյան Աֆրիկայի ամենամեծ գետի՝ Նիգերի ափին։ Բարձրությունը ծովի մակարդակից տատանվում է 250 մ-ից մինչև 600 մ ։
Կուլիկորոն Դակար-Նիգեր երկաթուղու վերջնակետն է, որի շինարարությունը ավարտվել է 1904 թվականին։ Օգոստոսից նոյեմբեր ընկած ժամանակահատվածում, անձրևների սեզոնի վերջում, ապրանքները տեղափոխվում են Նիգեր գետով դեպի Սեգու, Մոպտի, Տոմբուկտու և Գաո։
Տնտեսություն
Կուլիկորոյի արդյունաբերության հիմնական ճյուղը սննդի արդյունաբերությունն է։ Առավել զարգացածը գետնանուշի և բամբակի յուղերի արտադրությունն է։ Զարգացած է նաև օճառագործությունը ։ Քաղաքի շրջակայքում աճեցվում են գետնանուշ, սորգո, մանգո, կորեկ, բամբակ և գյուղատնտեսական այլ կուլտուրաներ։ Երկրի մայրաքաղաքին քաղաքը միացված է երկաթուղային գծով։
Կրթություն
Կուլիկորոյում է գտնվում Համակցված սպառազինության ռազմական դպրոցը։
Ծանոթագրություններ
Կատեգորիա:Աֆրիկայի քաղաքներ Կատեգորիա:Մալիի քաղաքներ
Վիրտուալ իրականության ազդեցություններ
Վիրտուալ իրականությունը (VR) մարդ-համակարգիչ ինտերֆեյս է, որը օգտվողներին թույլ է տալիս կեղծել ներկայությունը իրական աշխարհի տարբեր վայրերում։ Արհեստական միջավայրը կարող է շատ նման լինել իրականությանը և մարդու վրա տարբեր ազդեցություններ ունենալ։ Ռեալիզմի այս ուժեղ զգացումը առաջացնում է մի երևույթ, որը հայտնի է «ներկայություն» անվանումով, և այդ կեղծ իրականությունը կարող է ուենալ և՛ դրական,և՛ բացասական ազդեցություն։
Դրական ազդեցություն օրգանիզմի վրա
Վիրտուալ իրականության դրական հետևանքների մասին շատ համոզմունքներ կան։ Այն արագորեն օգտագործվում է բազմաթիվ հիվանդությունների բուժման համար։ Հատկապես օգտակար է դարձել բժշկության վերականգնողական ոլորտում։ 2017 թվականին ՎԻ-ի նոր հավելվածներ են ստեղծվել՝ օգտնելու մարդկանց, ովքեր հոգեբանական ծանր վիճակում են գտնվում։ Այլ կերպ ասած, այդ խաղերը օգնում են մարդկանց հանգստանալ՝ ազատվելով սթրեսից։ Վիրտուալ իրականությունը օգտագործվում է վիրաբույժների կողմից՝ պրոցեդուրաները պլանավորելու համար։
ՎԻ-ն կաթվածից հետո վերականգնման համար:
Կաթվածից հետո շատ մարդիկ կորցնում են շարժվելու կամ մտածելու կարողությունը,որը հանգեցնում է առօրյա գործունեության հետ կապված խնդիրների, ինչպիսիք են գրելը, քայլելը և մեքենա վարելը։ Վիրտուալ իրականությունը կամ վիդեո խաղերը թերապիայի տեսակներ են,որոնց ընթացքում հնարավորություն են տալիս անել ամենօրյա գործողություններ,որոնք հիվանդանոցում դժվար է իրականացնել ։ Կաթվածից հետո մասսայական պրակտիկան, վերին և ստորին վերջույթների բազուկների վրա հիմնված վարժությունները կարող են օգնել ուղեղին վերածրագրավորել ինքն իրեն և ձևավորում են նոր նյարդային համակարգեր։ Այդ նոր կապերը խթանում են կաթվածից հետո հիվանդների մոտ շարժողական հմտությունների վերականգնմանը։ SaeboVR-ը աշխարհի միակ վիրտուալ վերականգնողական համակարգն է, որը կենտրոնացած է բացառապես ADL-ի (առօրյա կենսագործունեության) վրա։ Այն բացի առօրյա խնդիրների հետ շփվելուց, օգտագործում է վիրտուալ օգնական, որը հայտնվում է էկրանին՝ կրթելու և հեշտացնելու կատարողականությունը։
Հոգեբանական ազդեցություն
Վիրտուալ իրականության տեխնոլոգիան հատկապես օգտակար է էքսպոզիցիոն թերապիայի համար՝ բուժման մեթոդ, որով հիվանդներին ծանոթացնում են, իսկ հետո դանդաղորեն ենթարկվում տրավմատիկ գրգռիչներին։ Վիրտուալ միջավայրում հիվանդները կարող են ապահով կերպով շփվել իրենց ֆոբիայի հետ։ Բացահայտման թերապիայի արդյունավետության առաջնային մարտահրավերներից է վիրտուալ միջավայրի ներսում իրական միջավայրում առկա վնասվածքների մակարդակի վերաստեղծումը։ Վիրտուալ իրականությունն օգնում է հաղթահարել դա ՝ ներգրավվելով հիվանդի տարբեր զգայական գրգռիչները ՝ միաժամանակ բարձրացնելով իրատեսությունը և պահպանելով շրջակա միջավայրի անվտանգությունը։
Վիրտուալ իրականությունն օգտագործվում է բացահայտման թերապիայի մեջ՝ PTSD (Տագնապային խանգարում)-ի բուժման համար Վաշինգտոնի, Միացյալ Նահանգների Լյուիս-Մաքքորդ համատեղ բազայի վավերագրական անձնակազմում։ Վիրտուալ իրականության թերապիայի բացահայտման թերապիայի շատ հաջող օրինակ է PTSD-ի բուժման համակարգը՝ Վիրտուալ Իրաքը։ Գլխին ամրացված ցուցադրման և խաղատախտակի միջոցով հիվանդները նավարկում են Humvee- ն Իրաքի, Աֆղանստան ի և Միացյալ Նահանգների վիրտուալ հանգստի շուրջ։ Անվտանգ ենթարկվելով տրավմատիկ միջավայրերին՝ հիվանդները սովորեցին նվազեցնել իրենց անհանգստությունը։ Ըստ Վիրտուալ Իրաքի պատմության վերանայման, մեկ ուսումնասիրություն պարզել է, որ այն նվազեցրել է PTSD ախտանիշները միջինը հիսուն տոկոսով ։
VR-SOAP-ը խոստումնալից նոր միջամտություն է փսիխոզով հիվանդ երիտասարդների սոցիալական գործունեությունը բարելավելու համար։ VR-ն շատ օգտակար է նոր սոցիալական վարքագիծ կիրառելու համար։ Այն հիվանդներին հնարավորություն է տալիս անվտանգ և աստիճանաբար վարժվել իրական աշխարհի սոցիալական իրավիճակներին։
Բացասական ազդեցություն օրգանիզմի վրա
Առողջական վտանգներ կարող են լինել, երբ մարդիկ ընկղմվում են լիարժեք պատկերացված միջավայրում, ինչը, հնարավոր է, ազդեցություն ունենա նրանց ֆիզիկական և էմոցիոնալ բարեկեցության վրա։ Կախված նրանից, թե ինչ պատկերներ են նրանք տեսնում, վիրտուալ իրականությունը կարող է ավելի շատ զգացմունքներ առաջացնել, քան պարզապես լուսանկարներ կամ տեսանյութեր դիտելը։ Օրինակ՝ Սիրիայում պատերազմի վիրտուալ իրականության կադրերը կարող են վախ, սթրես և ցնցում առաջացնել։
Աչքի լարվածություն
ՎԻ–ը կարող է օգտատերերի մոտ աչքի ծանր լարվածություն առաջացնել, քանի որ լարում են իրենց աչքերը, որպեսզի կենտրոնանան պիքսելացված էկրանի վրա, որն օգտագործում է մեկ բեկող օպտիկական տարր։ VR–ները սովորաբար չեն լուծում աչքերին մոտ գտնվող սարքերի օպտիկական խնդիրները, և մի քանի րոպե հետո դրանք արագ դառնում են անհարմար ։
Գլխապտույտ և սրտխառնոց
Վիրտուալ իրականության իրատեսական նմանակված շարժումները կարող են ազդել ժամանակի և տարածության մասին մարդու ընկալման վրա և կարող են առաջացնել հոգնածություն, սրտխառնոց կամ թուլություն։ Փաստորեն, UCLA Keck կենտրոնի նեյրոֆիզիկայի ուսումնասիրությունը ցույց տվեց լաբորատոր առնետների մոտ VR-ի բացասական կողմնակի ազդեցությունները, ներառյալ «կիբերհիվանդությունը» և առնետների ուղեղի գործունեության աննորմալ ձևերը։ Գիտնականները նաև նշել են, որ առնետների նեյրոնների 60 տոկոսը պարզապես անջատվում է վիրտուալ իրականության միջավայրում ։
Պատահարներ
Վիրտուալ իրականության խաղերի օգտատերերը հայտնել են մի շարք անհանգստացնող էֆեկտների մասին, ներառյալ տեսողության վնասը, ապակողմնորոշումը և նույնիսկ նոպաները։ Բացի սրանից, VR-ի օգտագործումը վնասվածքների շատ իրական վտանգ է պարունակում։ Եղել են Ֆուտբոլիստներ, ովքեր տուժել են ոսկորների կոտրվածքից, կապանների պատռվածքից և նույնիսկ էլեկտրական ցնցումներից ։
Կախվածություն
Եթե ինչ-որ մեկը երկար ժամանակ անցկացնի վիրտուալ միջավայրում, նա կարող է կախվածություն ձեռք բերել դրանից։ Դա հատկապես վտանգավոր է սոցիալական ցանցերում, քանի որ կարող են կատարել բազմաթիվ գործողություններ  վիրտուալ աշխարհում, որոնք իրական աշխարհում անօրինական են։
Մարդկային կապերի կորուստ
Սա այն վայրն է, որտեղ ինչ-որ մեկը սոցիալական փոխազդեցության համար ավելի շատ ապավինում է վիրտուալ իրականությանը, քան իրական կյանքում։ Որպես հետևանք, դա կարող է ստեղծել որոշ ոչ պատշաճ ասոցիացիաներ, որոնք իրական կյանքի սոցիալական միջավայրի մաս չեն կազմում և, ի վերջո, կարող են հանգեցնել դեպրեսիայի և տարանջատման՝ կախված ծանրությունից ։
Կապը կրթության հետ
Բազմաթիվ գործնական ուսումնասիրությունների և դրանց արդյունքների վրա հիմնված համապատասխան ռազմավարական ուղեցույցների ստեղծումը էական նշանակություն ունի ցանկացած տեսակի նոր տեխնոլոգիայի օգտագործման համար, ինչպիսին է VR-ը։
Սթենֆորդի համալսարան ի բժշկության դպրոցում 2017 թվականին բացեց նյարդաբանական սիմուլյացիայի լաբորատորիան՝ օգտագործելով Surgical Theater-ի համակարգը :Soltware-ը ստեղծում է ուղեղի 3D մոդել՝ կազմված MRIS(մագնիսական ռեզոնանսային պատկերներ), CT (համակարգչային տոմոգրաֆիա) և անգիոգրամաների միջոցով ։
Կան բազմաթիվ  տարբեր կիրառումներ շատ ոլորտներում, որտեղ VR-ն կարող է օգտագործվել իր առավելագույն ներուժով։ Այնուամենայնիվ, ոչ բոլոր տեսակի բովանդակությունն է լավ աշխատում VR-ում, և կան բաներ, որոնք պետք է հաշվի առնել այդ տեխնոլոգիայի համար մշակելիս։
Աղբյուրներ
Կատեգորիա:Վիրտուալ իրականություն
Կրուգլիկ (գյուղ, Միրգորոդի շրջան)
Կրուգլիկ (Круглик), գյուղ Ուկրաինայի Պոլտավայի մարզի Միրգորոդի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Կասիյարովո
Կասիյարովո (Касиярово, Ҡасияр), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Samsung Galaxy A70
Samsung Galaxy A70, Սամսունգ ընկերության A սերիայի նոր շարքի յոթերորդ սերնդի սմարթֆոն։ Սմարթֆոնի թողարկման մասին հայտարարվել է դեռ 2019 թվականի մարտին, բայց պաշտոնական թողարկումը տեղի է ունեցել 2019 թվականի ապրիլին։ Համարվում է Galaxy A60 սմարթֆոնի իրավահաջորդը։ Նոր շարքի սմարթֆոններն առանձնանում են նոր դիզայնով, պատրաստման տեխնոլոգիայով ։
Տեխնիկական տվյալներ
Սմարթֆոնի էկրանի ցուցադրող մասը բավականին ընդլայնվել է զբաղեցնելով գրեթե ամբողջ էկրանը, օգտագործվել է նոր տեխնոլոգիա պատրաստման համար, որը կոչվում է Infinity-U՝ Super AMOLED-ի հետ համատեղ։ Առկա է երկու տարբերակ կամ մեկ SIM քարտի հնարավորությամբ կամ երկու SIM քարտի հնարավորությամբ։ Աշխատում է Քուալքոմ Snapdragon 675 պրոցեսորով։ Որպես գրաֆիկական պրոցեսոր օգտագործվել է Adreno 612-ը։ Մշտական հիշողությունը կազմում է 128 Գբ, իսկ օպերատիվ հիշողությունը 6 Գբ, ունի SD հիշողության քարտի հնարավորություն մինչև 512 Գբ։ Հետին կողմից ունի երեք տեսախցիկ 32 մեգապիքսել f/1.7, 8 մեգապիքսել f/2.2 և  5 մեգապիքսել f/2.2 որոնցից յուրաքանչյուրը նախատեսված է առանձին ռեժիմի համար։ Առջևի տեսախցիկը 32 մեգապիքսել է ։
Արտաքին հղումներ
Կատեգորիա:Սամսունգ Կատեգորիա:Անդրոիդ
Հալոնգ ծովախորշ
Հալոնգ ծովախորշ (Vịnh Hạ Long), Վիետնամում ՅՈՒՆԵՍԿՕ-ի համաշխարհային ժառանգության օբյեկտ։ Գտնվում է Կուանգին նահանգում, հայտնի զբոսաշրջավայր է։ Ծովախորշը գտնվում է Հարավչինական ծովի Տոնկինի ծոցում ։
Ծովախորշի վարչական կղզիները պատկանում են Հալոնգ, Կամֆա քաղաքներին և Վանդոն գավառին (Vân Đồn)։
Անվանում
Հալոնգ բառը թարգմանվում է որպես «վայր, որտեղ վիշապն իջել է ծովը»։ Ըստ լեգենդի՝ Հալոնգ կղզին ստեղծվել է հսկա վիշապի կողմից, ով ապրում էր լեռներում։ Լեռները լքելու ժամանակ պոչով ծակծկել է հովիտներն ու լեռնագոգերը, և ծով ընկղմվելու ժամանակ ճոչով բացված հատվածը լցվել է ջրով, մնացել են երկրի մի քանի փոքրիկ կղզիներ։ Տեղացիները մինչև այժմ էլ ասում են, որ ծովածոցում վիշապ է ապրում։
Նկարագրություն
Ծովախորշը ներառում է ավելի քան 3000 կղզի, ինչպես նաև փոքր ժայռեր, քարաժայռեր և քարանձավներ։ Տարածքը կազմում է 1500 կմ քառ․։ Ինչպես երկրային, այնպես էլ ստորջրյան աշխարհը բնութագրվում է բարձր կենսաբազմազանությամբ։
Ամենաբնակեցված կղզին Տուանչուն է։ Հենց այստեղ է տեղակայված Հո Շի Մինի նախկին նստավայրը։
Կատաբան Հալոնգ ծովածոցի ամենամեծ կղզին է։ 1986 թվականին կղզու մոտավորապես կեսը հռչակվեց ազգային պարկ։ Կղզում կան բազմաթիվ լճեր, ջրվեժներ և քարանձավներ, ափամերձ կորալային խութեր։ Կղզու հայտնի քարանձավներն են Բոնաուն, Աղջկան և Երկնային Պալատը։ Ինչպես նաև հայտնի է Թմբուկ միշակայմի մեծ առագաստը, որն իր անվանումը ստացել է թմբուկի հարվածային ձայներից։ Ամենագեղեցիկ քարանձավը Դաուգոն է։
Կլիմա
Կլիման արևադարձային է, խոնավ, երկու եղանակներով՝ շոգ խոնավ ամառ և չոր ցուրտ ձմեռ։ Միջին ջերմաստիճանը 15-ից 25 °C է։ Տարեկան տեղումների քանակը 2000—2200 մմ է։ Ծովախորշի ջրի աղիությունը չոր սեզոնում 31-34,5 ‰ է։
Բնակչություն
Մոտավորապես 1600 մարդ ապրում է լողացող տնակներում՝ չորս ձկնորսական գյուղերում՝ Կըավան (Cửa Vạn), Բահանգ (Ba Hang), Կոնգտաու (Cống Tàu) և Վոնգվիենգ (Vông Viêng)։
Ծանոթագրություններ
Կատեգորիա:Վիետնամի ծոցեր Կատեգորիա:Խաղաղ օվկիանոսի ծոցեր Կատեգորիա:Համաշխարհային ժառանգություն Վիետնամում
Փափուկ խաղալիք
Փափուկ խաղալիք, մանկական խաղալիք արհեստական մորթուց, գործվածքից և լցոնված նյութից։ Տարբեր ժամանակներում լցոնման համար օգտագործել են ծղոտ, թեփ, ռանդատաշեղ, բամբակ, բամբակե մանրաթելեր և այլն։ Քսաներորդ դարի վերջից բարձր տեխնոլոգիական նյութեր են օգտագործվել՝ սինտեպոն, սինթետիկ հատիկներ այլն։
Ստեղծման պատմություն
Հնագույն խաղալիքները հայտնաբերվել են հնագետների կողմից Եգիպտոսում։ Ամենավաղ հիշատակումները վերաբերում են մ. թ. ա. երրորդ հազարամյակին։ Այդ ժամանակ արդեն օգտագործվել է բարդ տեխնիկա մարմնի շարժական մասերով խաղալիքներ պատրաստելու համար։ Ժամանակակից փափուկ խաղալիքների նախատիպերը կամ նրանց պատկերները հայտնաբերվել են Իտալիայում Պոմպեյի պեղումների ժամանակ։ Կենդանիների և թռչունների տեսքով տարբեր խաղալիքներ հայտնաբերվել են Սիբիրի տարածքում, Ուկրաինայում և այլ վայրերում։ Մեծաքանակ հնագույն խաղալիքների կարելի է հանդիպել Չինաստանի տարածքում։
Փափուկ խաղալիքներ ստեղծող առաջին առևտրային կոնցեռնը 1880 թվականին դարձել է գերմանական «Սթեյֆ» ընկերությունը։ Սթեյֆն օգտագործել է փափուկ կահույքի պատրաստման նոր մշակված տեխնոլոգիան իր փափուկ խաղալիքները պատրաստելու համար ։
19-րդ դարում Ֆրանսիայում ստեղծվել է «ֆրանսիական խաղալիքների ֆաբրիկաների սինդիկատ», որը կարելի է խաղալիքի արդյունաբերության սկիզբ համարել։ 20-րդ դարի սկզբին սկսվել է թավշե արջուկների զանգվածային արտադրությունը և այդ արտադրանքի պահանջարկի ավելացումը ։
Պատրաստում
Ամենասկզբում փափուկ խաղալիքը պատրաստվել է հեղինակային էսքիզներով՝ ձեռքով, ավելի ուշ հայտնվել են մասնագիտացված արտադրություններ, որոնք հայտնի են խաղալիքների իրենց հավաքածուներով։
Առաջին փափուկ խաղալիքը հայտնվել է Գերմանիայում 1903 թվականին։